5a40a3c885bb7574403d01ec8962bd00
Ποιοι τρόποι υπάρχουν για την καταπολέμηση ποντικιών;
-----------------------------------------------------


douleutaras.gr
2020.50

Υπάρχουν φυσικοί και τεχνητοί τρόποι, για να αντιμετωπίσεις μια εισβολή από ποντίκια στο σπίτι. Όσο πιο μεγάλο το πρόβλημα, τόσο πιο δύσκολη η λύση και όπως είναι φυσικό, τόσο μεγαλύτερη και η τελική τιμή απολύμανσης. Παρακάτω, ακολουθούν οι πιο συνήθεις τρόποι που βοηθούν στην καταπολέμηση ποντικιών και αρουραίων.


#### **1. Δώσε προτεραιότητα στην καθαριότητα**


Για να απαλλαγείς αποτελεσματικά από την παρουσία των ποντικιών στο σπίτι, είναι πολύ σημαντικό να φροντίσεις για τη σχολαστική καθαριότητα του χώρου. Ψίχουλα σε πάγκους ή υπολείμματα φαγητού σε παρατημένα πιάτα είναι απαγορευτικά. Ακόμη, πρέπει να φροντίσεις να θωρακίσεις το σπίτι και να καλύψεις οποιαδήποτε τρύπα ή ρωγμή θα μπορούσαν να χρησιμοποιήσουν οι ανεπιθύμητοι επισκέπτες για είσοδο.


#### **2. Χρησιμοποίησε ειδικά ποντικοφάρμακα**


Στο εμπόριο υπάρχει μια πολύ μεγάλη ποικιλία ειδικών σκευασμάτων για την εξόντωση ποντικιών και αρουραίων. Ωστόσο, αυτά τα σκευάσματα είναι αρκετά επικίνδυνα για τον άνθρωπο, ιδιαίτερα αν υπάρχουν μικρά παιδιά στο σπίτι, ενώ κάποιες φορές δεν είναι καθόλου πρακτικά. Είναι αρκετά πιθανό το ποντίκι να πεθάνει κάπου στο σπίτι και να μη μπορείς να το βρεις. Η χρήση τους πρέπει να γίνεται με μεγάλη προσοχή και σύνεση.


#### **3. Προχώρησε σε επαγγελματική μυοκτονία**


Η απολύμανση για ποντίκια είναι μια από τις ασφαλέστερες επιλογές που έχεις και με το μικρότερο κόστος. Οι εξειδικευμένοι επαγγελματίες της πλατφόρμας μας μπορούν να σου εξασφαλίσουν δραστικό αποτέλεσμα με μεγάλη διάρκεια, σε ανταγωνιστικές τιμές απολύμανσης, ώστε να μη χρειαστεί να ασχοληθείς ξανά με την καταπολέμηση ποντικιών.


![εξόντωση ποντικιών](https://st.douleutaras.gr/media/uploads/2019/06/10/katapolemisi-pontikion-2.jpg)


